2 ຄົນເສຍຊີວິດ ຍ້ອນການໂຈມຕີສະລະ​ຊີບ ໃນອັຟການິສຖານ
ການໂຈມຕີ ດ້ວຍລົດ​ລະ​ເບີດ ໃນ​ຖະໜົນສາຍນຶ່ງ ຢູ່ຂ້າງ​ນອກປ້ອມຕໍາຫຼວດ ເຮັດ​ໃຫ້​ 2 ຄົນເສຍຊີວິດແລະ 26 ຄົນ​ບາດເຈັບ
ບັນດາເຈົ້າໜ້າທີ່ຂອງອັຟການີສຖານ ກ່າວວ່າ ການໂຈມຕີລົດດ້ວຍລະເບີດສະລະຊີບໄດ້ ສັງຫານຢ່າງນ້ອຍ 2 ຄົນ ໃນເມືອງ Lashkar Gah ເມືອງຫຼວງຂອງແຂວງ Helman ທີ່ວຸ້ນວາຍໃນພາກໃຕ້ອັຟການິສຖານນັ້ນ ການໂຈມຕີດ້ວຍລົດລະເບີດແມ່ນໄດ້ມີຂຶ້ນໃນຕອນເຊົ້າວັນອັງຄານມື້ນີ້ໃນຖະໜົນສາຍນຶ່ງ ທີ່ແອອັດໄປດ້ວຍຜູ້ຄົນ ຢູ່ຂ້າງນອກປ້ອມຕໍາຫຼວດແລະເຮັດໃຫ້ມີຢ່າງນ້ອຍ 26 ຄົນໄດ້ຮັບ ການບາດເຈັບ ພວກກໍ່ການຮ້າຍ ຕາລີບັນ ໄດ້ອ້າງເອົາຄວາມຮັບຜິດຊອບດັ່ງກ່າວນີ້ ເມືອງ Lashkar Gah ນັ້ນແມ່ນ ນຶ່ງໃນເຈັດ ຂົງເຂດ ທີ່ວ່າການຮັກສາຄວາມປອດໄພ ໄດ້ຖືກມອບຈາກກຳລັງຮັກສາຄວາມປອດໄພຂອງຕ່າງປະເທດ ໃຫ້ແກ່ທາງຝ່າຍອັຟກາ ນີສຖານແລ້ວ ໃນເດືອນກໍລະກົດຜ່ານມາ ຊຶ່ງເປັນບາດກ້າວທໍາອິດ ໃນຂັ້ນຕອນຂອງການ ມອບໂອນການຮັກສາຄວາມປອດໄພທີ່ກອງກໍາລັງຂອງຕ່າງປະເທດທີ່ຈະຖືກຖອນອອກ ໄປຈາກອັຟການີສຖານພາຍໃນທ້າຍປີ 2014 ການໂຈມຕີແມ່ນມີຂຶ້ນມື້ນຶ່ງ ຫຼັງຈາກທາງການສະຫະລັດກ່າວວ່າ ໄດ້ມີຊາວອະເມຣິກັນ ຜູ້ນຶ່ງຖືກສັງຫານແລະອີກຜູ້ນຶ່ງໄດ້ຮັບບາດເຈັບ ໃນເຫດຮ້າຍກ່ຽວກັບການຍິງກັນທີ່ສະຖານ ທູດສະຫະລັດໃນກຸງ Kabul ນັ້ນ